Torsdag startede retssagen, hvor to huse i Hvilsom og Stenild ved Hobro blev brugt som skunklaboratorier i 2007. Fundet af omkring 1000 hashplanter blev opdaget, efter et af husene brændte ned som følge af ulovlige el-installationer.

Det var tilbage i 2007 fandt Nordjyllands Politi skunklaboratorier ved Hobro. Det var en brand i et af husene, der ledte politiet på sporet af de to laboratorier. Efter de havde fundet laboratorierne anholdte Nordjyllands Politi en vietmamesisk mand. Han havde boet i begge huse, men nægtede, at han har haft kendskab til de to omfattende skunklaboratorier. I retten forklarede han, at han kun havde adgang til stuen og toilettet i det ene hus, og at han desuden var stærkt afhængig og påvirket af heroin og kokain i de måneder han boede i de to huse. Den 17. februar fortsætter retssagen, hvor 12 vidner skal afhøres. Det forventes, at der falder dom den 3. marts 2011.